Το **Ναμπέρεζνιε Τσελνί** (ρωσικά: На́бережные Челны́ Νάμπίριζνιε Τσιλνί, ταταρικά: Яр Чаллы Γιαρ Σαλού) είναι μια πόλη στη δημοκρατία του Ταταρστάν της Ρωσίας. Είναι μεγάλο βιομηχανικό κέντρο και βρίσκεται στον ποταμό Κάμα, 225 χιλιόμετρα ανατολικά του Καζάν στον ταμιευτήρα Νιζνεκάμσκ. 

Ο πληθυσμός της πόλης είναι γενικά σταθερός με μικρή ανοδική τάση, όντας 513.193 άτομα το 2010, αυξημένος από τους 509.870 κατοίκους του 2002 και τους 500.309 κατοίκους το 1989, ενώ πιο πρόσφατα έχει φτάσει τους 532.000 κατοίκους (το 2018)

Στις 18 Νοεμβρίου 1982 η πόλη μετονομάστηκε από το σημερινό της όνομα σε Μπρέζνεφ, μια κίνηση που ανεστράφη το 1988.

Ιστορία
-------

Η πόλη απέκτησε καθεστώς πόλης στις 10 Αυγούστου 1930 και ήταν γνωστή ως Μπρέζνεφ από το 1982 έως το 1988, προς τιμήν του ομώνυμου σοβιετικού γενικού γραμματέα Λεονίντ Μπρέζνεφ.

Το Ναμπέρεζνιε Τσελνί ήταν σημαντικό κέντρο των Ουντμούρτιων Εβραίων, οι οποίοι ομιλούσαν μια τοπική διάλεκτο των Γίντις με επιρροές από τα ουντμούρτικα και τα ταταρικά.

Διοικητικό - δημοτικό καθεστώς
------------------------------

Εντός του πλαισίου των διοικητικών διαιρέσεων, το Ναμπέρεζνιε Τσελνί είναι το διοικητικό κέντρο της Επαρχίας Τουγκάγιεφσκι, αν και δεν αποτελεί μέρος της. Ως διοικητική διαίρεση, είναι ενσωματωμένη στην πόλη δημοκρατικής σημασίας του Ναμπέρεζνιε Τσελνί μαζί με τρεις αγροτικές κοινότητες και έχει ισοδύναμο καθεστώς με αυτό των επαρχιών. Ως δημοτική διαίρεση, η πόλη δημοκρατικής σημασίας του Ναμπέρεζνιε Τσελνί είναι ενσωματωμένη στη Δημοτική Επαρχία Ναμπέρεζνιε Τσελνί, ως **Αστικός Θύλακας του Ναμπέρεζνιε Τσελνί**.

Οικονομία
---------

Η πόλη φιλοξενεί εργοστάσια των εταιρειών Kamaz και ZMA, ενώ η πόλη είναι μια από τα μεγαλύτερα σχεδιασμένα κέντρα του κόσμου όσον αφορά την παραγωγή οχημάτων. Με πάνω από 5 τ.χλμ. αφιερωμένα στην παραγωγή, το εργοστάσιο της Kamaz είναι το μεγαλύτερο εργοστάσιο οχημάτων του κόσμου.

Η SPRUT Technology, Ltd. η παλαιότερη ρωσική εταιρεία που προγραμματίζει λογισμικά παραγωγής υποβοηθούμενα από υπολογιστές όπως το SprutCAM ιδρύθηκε το 1987 στην πόλη. 

### Μεταφορές

Το Ναμπέρεζνιε Τσελνί είναι μεγάλο σιδηροδρομικό, μεταφορικό και αεροπορικό κέντρο, στις όχθες του Κάμα. 

Η πόλη είναι μια δομική μονάδα των ρωσικών σιδηροδρόμων και του τμήματος του Κάμα, το οποίο διεξάγει τη λειτουργική διαχείριση των μεταφορών στην περιοχή του Κάμα (σιδηρόδρομος Αγκρίζ - Ακμπάς). Το Ναμπέρεζνιε Τσελνί εξυπηρετείται από 2 σταθμούς άμεσα. 

Ο σταθμός Ναμπερεζοντσελνίσκι στεγάζει τη φόρτωση και εκφόρτωση φορτίων από τρένα. Ένας σύγχρονος συνδυασμένος σταθμός τρένων και λεωφορείων επιτρέπει την ταυτόχρονη εξυπηρέτηση μέχρι 1.500 επιβατών. Ο σταθμός διαθέτει δρομολόγια προς τη Μόσχα, το Καζάν, το Ουλιάνοφσκ, το Ιζέφσκ, το Μπουγκούλμα και το καλοκαίρι στο Αντλέρ, μεταξύ άλλων πόλεων. 

Η ανοιχτή εταιρεία κοινού μετοχικού κεφαλαίου "Καμάζ" (OJSC Kamaz) και η εταιρεία κοινού μετοχικού κεφαλαίου "Καμγκεσενεργκοστρόι" (JSC Kamgesenergostroy) έχουν δική τους σιδηροδρομική σύνδεση που μπορεί να χειρίζεται μέχρι και 1.200 οχήματα την ημέρα. 

Το παραποτάμιο λιμάνι του Ναμπέρεζνιε Τσελνί χρησιμοποιείται για τη μεταφορά φορτίων και επιβατών. Έχει μια αποβάθρα για την επεξεργασία και αποθήκευση φορτίων και κοντέινερ. Έχει μια επιβατική αποβάθρα που μπορεί να χειριστεί και 4 πλοία ταυτόχρονα. Ο σταθμός υποδομών μπορεί να εξυπηρετήσει μέχρι και 200.000 επιβάτες. 

Το διεθνές αεροδρόμιο Μπεγκίσεβο εξυπηρετεί τη πόλη και το πολεοδομικό συγκρότημα του Νιζνεκάμσκ. 

#### Δημόσιες μεταφορές

Όσον αφορά τις δημόσιες μεταφορές η πόλη έχει 13 συρμούς τραμ, πάνω από 30 δρομολόγια λεωφορείων και ταξί, συμπεριλαμβανομένου του κοινωνικού ταξί όπου πληρώνονται τα έξοδα μεταφοράς για αρκετούς επιβάτες. 

Τραμ στο Ναμπέρεζνι Τσελνί
Το τραμ της πόλης είναι ένα από τα πιο πρόσφατα συστήματα τραμ στη Σοβιετική Ένωση και τη Ρωσία. Δημιουργήθηκε για να παρέχει μια μεγάλη επιβατική ροή μεταξύ των κατοικούμενων περιοχών της πόλης και το μεγάλο βιομηχανικών συγκρότημα των Καμάζ και των λοιπών μεγάλων επιχειρήσεων. Σε αντίθεση με τις περισσότερες πόλεις της μετασοβιετικής Ρωσίας το τραμ έχει επεκταθεί τη δεκαετία του 1990 και 2000, με σχέδια για περαιτέρω ανάπτυξη εντός της πόλης αλλά και τη δημιουργία υπεραστικής γραμμής προς τη Γιελαμπούγκα, σχέδιο που υπάρχει από τη σοβιετική εποχή.

* Το λεωφορείο NefAZ-5299Το λεωφορείο NefAZ-5299
* Το λεωφορείο MAZ-206Το λεωφορείο MAZ-206
* Το λεωφορείο συμπιεσμένου φυσικού αερίου NefAZ-5299. Πάνω από 100 λεωφορεία έχουν μπει σε υπηρεσία από το 2015.Το λεωφορείο συμπιεσμένου φυσικού αερίου NefAZ-5299. Πάνω από 100 λεωφορεία έχουν μπει σε υπηρεσία από το 2015.

Πολιτισμός
----------

Η Alkonost, ένα ρωσικό συγκρότημα ντουμ-φολκ μέταλ, ιδρύθηκε το 1995 στο Ναμπέρεζνι Τσελνί.

Αθλητισμός
----------

Η ΦΚ Καμάζ Ναμπέρεζνιε Τσελνί είναι ο σύλλογος επαγγελματικού ποδοσφαίρου της πόλης με έδρα το Ναμπέρεζνι Τσελνί. Αγωνίζεται στη δεύτερη κατηγορία της Ρωσίας.

Γκαλερί
-------

* Το εργοστάσιο της ΚαμάζΤο εργοστάσιο της Καμάζ
* Άποψη της πόλης από το ξενοδοχείο ΤαταρστάνΆποψη της πόλης από το ξενοδοχείο Ταταρστάν
* Άποψη του Ναμπέρεζνιε ΤσελνίΆποψη του Ναμπέρεζνιε Τσελνί

Αδελφοποιημένες πόλεις
----------------------

* Λιαοτσένγκ, Κίνα (από το 2009)

Παραπομπές
----------

1. ↑  nabchelny.ru/company/1.
2. ↑  rosstat.gov.ru/storage/mediabank/CcG8qBhP/mun\_obr2020.rar. Αρχειοθετήθηκε από το πρωτότυπο στις 17  Οκτωβρίου 2020.
3. ↑  *Энциклопедия Города России*. Moscow: Большая Российская Энциклопедия. 2003. σελ. 289. ISBN 5-7107-7399-9.
4. ↑  Altyntsev A.V. "The Concept of Love in Ashkenazim of Udmurtia and Tatarstan", Nauka Udmurtii. 2013. № 4 (66), p. 131. (Алтынцев А.В. "Чувство любви в понимании евреев-ашкенази Удмуртии и Татарстана". Наука Удмуртии. 2013. №4. С. 131: Комментарии.) (in ρωσική)
5. 1 2  Order #01-02/9
6. ↑  Law #47-ZRT

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315528051
* LCCN: n96038403
* GND: 4041017-1

 |

 |